section_heading: Životopis
paragraph_text: Diplomirao i doktorirao na Filozofskom fakultetu u Zagrebu. Bio je ravnatelj Arhiva Hrvatske, posljednji predsjednik Saveza arhivista SFR Jugoslavije, glavni urednik niza zbornika (npr. „Krčki zbornik“), urednik i koautor prve sinteze „Povijesti Rijeke“ na hrvatskom jeziku. Bio je predsjednik "Povijesnog društva Rijeka", "Povijesnog društva otoka Krka" i Čakavskoga sabora, predsjednik "Društva za hrvatsku povijesnicu", a i član sličnog društva u Sloveniji. Bio je profesor na fakultetima u Rijeci, Puli i Zagrebu. Autor je tridesetak knjiga i brojnih članaka od kojih je najveći dio vezan za povijest zapadnog dijela Hrvatske.